
126                                                  DR 31.7.2018                                                                         

 

 

Kem Segamat berjumlah RM45.9 juta, Kem Bera berjumlah RM49 juta, Kem Hutan 
Melintang berjumlah RM132 juta dan Kem Paloh berjumlah RM280 juta. Oleh kerana ada 
tuduhan-tuduhan penyelewengan dan sebagainya, maka kalau ada, bolehlah laporkan dan 
sekarang ini pihak kementerian ini mencadangkan hala tuju terbaru bagi projek-projek ini 
setelah penemuan daripada Jawatankuasa Siasatan Tadbir Urus, Perolehan dan Kewangan 
Kerajaan diperoleh kelak. 

Tuan Kesavan a/l Subramaniam [Sungai Siput]: [Bangun] 

Tuan Mohamad bin Sabu: Sekarang, bahawa yang disebut tadi itu dalam siasatan. 
Apa yang dikatakan ada penyelewengan, kalau ada, akan disiasat dan dikemukakan laporan 
itu. Siasatan yang diketuai oleh Tan Sri Ambrin Buang. Yang Berhormat Sungai Siput. 

Tuan Kesavan a/l Subramaniam [Sungai Siput]: Terima kasih Yang Berhormat 
Menteri. Ini berkenaan dengan Kem Tentera Hutan Melintang. Saya sebagai bekas ADUN 
Hutan Melintang, di mana kem yang tidak siap tahun 2017, di mana hampir 1,500 anggota 
tentera dari Kem Kamunting telah dipindahkan dalam suku ketiga 2017, bagi menghadapi 
Pilihanraya Umum Ke-14.  

Saya sebagai wakil rakyat ketika itu telah membuat bantahan kepada Suruhanjaya 
Pilihan Raya, di mana tidak mengikut peraturan, kewujudan kem tentera yang tidak siap tetapi 
nama anggota telah dipindahkan tetapi anggota tentera tidak duduk di situ. Jadi seolah-olah 
kita nampak bahawa SPR sendiri terlibat secara tidak langsung untuk mengatur keputusan 
PRU Ke-14.  

Jadi apa pandangan Yang Berhormat Menteri berkenaan dengan kem-kem yang 
wujud dan apakah Menteri Pertahanan akan wujudkan satu jawatankuasa khas bagi meneliti 
sejauh manakah kewujudan kem tentera ini mengikut peraturan? Terima kasih. 

Tuan Mohamad bin Sabu: Terima kasih Yang Berhormat Sungai Siput. Bukankah 
saya sudah sebut tadi, sekarang land swap semuanya di bawah siasatan iaitu Jawatankuasa 
Siasatan Tadbir Urus, Perolehan dan Kewangan Kerajaan di bawah Tan Sri Ambrin Buang. 
Kalau Yang Berhormat ada maklumat-maklumat baharu, sila kemukakan kepada 
jawatankuasa ini. Saya sendiri tidak gemar dalam menuding jari tetapi oleh kerana ada 
jawatankuasa, biarlah kita lapor kepada jawatankuasa ini dan jawatankuasa ini akan buat 
siasatan dan kemukakan kepada kerajaan dan kalau ada kes, SPRM akan bertindak. Ini yang 
dibuat oleh kerajaan sekarang. 

Yang Berhormat Port Dickson turut mengusulkan agar pihak kementerian 
memperkasa dan memperketat proses perolehan dan pembelian aset ATM. Ini, yang disebut 
tadi oleh Yang Berhormat Pendang. Memang, kita akan meneliti dan betul-betul mengkaji 
sekarang ini terutama kekangan kewangan supaya bila kita membeli suatu alat itu, yang 
paling penting hendaklah dilihat maintenance-nya. Sebab itulah misalnya dasar kita 
sekarang, kapal-kapal di bawah TLDM 15 jenis, kita hendak jadikan hanya lima jenis. 

Tuan Haji Awang bin Hashim [Pendang]: [Bangun] 

Tuan Sanisvara Nethaji Rayer a/l Rajaji [Jelutong]: [Bangun]  

Tuan Mohamad bin Sabu: Biarlah satu jenis itu banyak dan maintenance-nya itu 
lebih murah daripada 15 jenis kapal yang kita beli daripada pelbagai negara, kita hadapi 
masalah maintenance. Ini dalam program, TLDM sudah kemukakan kepada kerajaan dan 
selepas ini kita akan bertindak untuk memperlihatkan TLDM ini bergerak dengan lebih baik 
kerana Malaysia sekarang sudah jadi negara utama maritim. Semua lautnya itu adalah lautan 
ekonomi. Minta Yang Berhormat Pendang. 

Tuan Haji Awang bin Hashim [Pendang]: Terima kasih Yang Berhormat Menteri, 
terima kasih Tuan Yang di-Pertua. Saya dulu rajin juga dengar ceramah Yang Berhormat 
Menteri sebelum dilantik menjadi Menteri Pertahanan.  

 

 



Kem Segamat berjumlah RM45.9 juta, Kem Bera berjumlah RM49 juta, Kem Hutan Melintang berjumlah RM132 juta dan Kem Paloh berjumlah RM280 juta. Oleh kerana ada tuduhan-tuduhan penyelewengan dan sebagainya, maka kalau ada, bolehlah laporkan dan sekarang ini pihak kementerian ini mencadangkan hala tuju terbaru bagi projek-projek ini setelah penemuan daripada Jawatankuasa Siasatan Tadbir Urus, Perolehan dan Kewangan Kerajaan diperoleh kelak. Tuan Kesavan a/l Subramaniam [Sungai Siput]: [Bangun]. Tuan Mohamad bin Sabu: Sekarang, bahawa yang disebut tadi itu dalam siasatan. Apa yang dikatakan ada penyelewengan, kalau ada, akan disiasat dan dikemukakan laporan itu. Siasatan yang diketuai oleh Tan Sri Ambrin Buang. Yang Berhormat Sungai Siput. Tuan Kesavan a/l Subramaniam [Sungai Siput]: Terima kasih Yang Berhormat Menteri. Ini berkenaan dengan Kem Tentera Hutan Melintang. Saya sebagai bekas ADUN Hutan Melintang, di mana kem yang tidak siap tahun 2017, di mana hampir 1,500 anggota tentera dari Kem Kamunting telah dipindahkan dalam suku ketiga 2017, bagi menghadapi Pilihanraya Umum Ke-14. Saya sebagai wakil rakyat ketika itu telah membuat bantahan kepada Suruhanjaya Pilihan Raya, di mana tidak mengikut peraturan, kewujudan kem tentera yang tidak siap tetapi nama anggota telah dipindahkan tetapi anggota tentera tidak duduk di situ. Jadi seolah-olah kita nampak bahawa SPR sendiri terlibat secara tidak langsung untuk mengatur keputusan PRU Ke-14. Jadi apa pandangan Yang Berhormat Menteri berkenaan dengan kem-kem yang wujud dan apakah Menteri Pertahanan akan wujudkan satu jawatankuasa khas bagi meneliti sejauh manakah kewujudan kem tentera ini mengikut peraturan? Terima kasih. Tuan Mohamad bin Sabu: Terima kasih Yang Berhormat Sungai Siput. Bukankah saya sudah sebut tadi, sekarang land swap semuanya di bawah siasatan iaitu Jawatankuasa Siasatan Tadbir Urus, Perolehan dan Kewangan Kerajaan di bawah Tan Sri Ambrin Buang. Kalau Yang Berhormat ada maklumat-maklumat baharu, sila kemukakan kepada jawatankuasa ini. Saya sendiri tidak gemar dalam menuding jari tetapi oleh kerana ada jawatankuasa, biarlah kita lapor kepada jawatankuasa ini dan jawatankuasa ini akan buat siasatan dan kemukakan kepada kerajaan dan kalau ada kes, SPRM akan bertindak. Ini yang dibuat oleh kerajaan sekarang. Yang Berhormat Port Dickson turut mengusulkan agar pihak kementerian memperkasa dan memperketat proses perolehan dan pembelian aset ATM. Ini, yang disebut tadi oleh Yang Berhormat Pendang. Memang, kita akan meneliti dan betul-betul mengkaji sekarang ini terutama kekangan kewangan supaya bila kita membeli suatu alat itu, yang paling penting hendaklah dilihat maintenance-nya. Sebab itulah misalnya dasar kita sekarang, kapal-kapal di bawah TLDM 15 jenis, kita hendak jadikan hanya lima jenis. Tuan Haji Awang bin Hashim [Pendang]: [Bangun]. Tuan Sanisvara Nethaji Rayer a/l Rajaji [Jelutong]: [Bangun]. Tuan Mohamad bin Sabu: Biarlah satu jenis itu banyak dan maintenance-nya itu lebih murah daripada 15 jenis kapal yang kita beli daripada pelbagai negara, kita hadapi masalah maintenance. Ini dalam program, TLDM sudah kemukakan kepada kerajaan dan selepas ini kita akan bertindak untuk memperlihatkan TLDM ini bergerak dengan lebih baik kerana Malaysia sekarang sudah jadi negara utama maritim. Semua lautnya itu adalah lautan ekonomi. Minta Yang Berhormat Pendang. Tuan Haji Awang bin Hashim [Pendang]: Terima kasih Yang Berhormat Menteri, terima kasih Tuan Yang di-Pertua. Saya dulu rajin juga dengar ceramah Yang Berhormat Menteri sebelum dilantik menjadi Menteri Pertahanan.